Joyce Banda

Joyce Hilda Banda (født 12. april 1950 i Malemia i Zomba i Nyasaland (nåværende Malawi)) er en malawisk politiker. Hun var president i Malawi fra 2012 til 2014. Banda var Malawis første kvinnelige president og den andre kvinnelige presidenten i Afrika (etter Ellen Johnson Sirleaf).

Banda har bakgrunn som lærer og kvinneaktivist. Hun har vært parlamentsmedlem, minister for likestilling, barneminister, minister for samfunnstjenester, utenriksminister (mellom 2006 og 2009) og visepresident fra 2009. Da president Bingu wa Mutharika døde i april 2012 overtok hun presidentembedet og satt som president ut valgperioden. I det følgende presidentvalget vant Mutharikas bror Peter Mutharika valgt med 36 % av stemmene, og motkandidatene Lazarus Chakwera og Banda fikk henholdsvis 28% og 20% av stemmene. 

Joyce Banda grunnla National Association of Business Women (NABW) i Malawi. Sammen med president Joaquim Chissano i  Mosambik, fikk hun i 1997 Afrikaprisen for ledelse for sitt arbeid for varig slutt på sult av Hunger Project, en New York-basert ikke-statlig organisasjon.  

 Referanser 

 Eksterne lenker 



  FNs side om Afrikaprisen i 1997

Kategori:Malawis presidenter
Kategori:Malawis utenriksministre
Kategori:Malawis visepresidenter
Kategori:Personer fra Southern Region i Malawi